cyanic-selkie/wikianc huggingface dataset:
பரார்த்தக் கிரியை
பிரதிஷ்டாதி உற்சவாந்தம்
பிரதிஷ்டாதி உற்சவாந்தம் என்பது பிரதிஷ்டை நடைபெற்றபின் நாள்தோறும் செய்ய வேண்டிய நித்திய பூசை, அவற்றின் காலங்கள், நித்திய பூசை முடிவில் செய்யப்படும் உற்சவங்கள் முதலிய கிரியைகளின் தொகுப்பாகும்.
உற்சவாதி பிராயச்சித்தாந்தம்
உற்சவாதி பிராயச்சித்தாந்தம் என்பது நித்திய பூஜை முதலியவற்றில் ஏற்படும் குற்றம் குறைகளை நீக்குவதற்காக செய்யப்படும் நைமித்திய உற்சவங்கள் அவற்றின் வகைகள் தொடங்கும் முறைகள் என்பவற்றின் தொகுதியாகும்.
பரார்த்தக் கிரியையின் வகைகள்
பரார்த்தக் கிரியைகளை நித்தியக் கிரியை, நைமித்தியக் கிரியை என இரு வகையாகப் பிரிக்கலாம். நித்தியக் கிரியை என்பது ஆலயத்தில் தினமும் நடைபெறும் கிரியைகளைக் குறிக்கும். உதாரணமாக நித்திய பூஜை, நித்திய அக்கினிகார்யம், நித்திய பலி, நித்திய உற்சவம் என்பனவாகும். நைமித்தியக் கிரியை என்பது நித்திய பூசையில் உண்டாகும் குறைகளை நீக்குதல் முதலான காரணங்கள் கொண்டு செய்யப்படும் விஷேட பூசைகள், உற்சவங்கள் என்பன நைமித்தியக் கிரியை என அழைக்கப்படும். உதாரணமாக மகோற்சவம், கும்பாபிஷேகம், நவராத்திரி என்பவற்றைக் குறிக்கும்.
தாம் விரும்பிய பலனை எதிர்பார்த்து செய்யப்படும் கிரியைகளாகிய அபிஷேகம், அர்ச்சனை முதலியன காமியக் கிரியை எனப்படும்.
ஆதாரங்கள்
பகுப்பு:பரார்த்தக் கிரியைகள் பகுப்பு:சைவக் கிரியைகள்
மதுசூதன சரஸ்வதி
மதுசூதன சரஸ்வதி (Madhusūdana Sarasvatī) (c.1540–1640) இந்திய அத்வைத மரபில் வந்த வேதாந்த தத்துவாதி ஆவார். இவரது குருமார்கள் விஷ்வேஸ்வர சரஸ்வதி மற்றும் மாதவ சரஸ்வதியாவர். துவைத-அத்வைத தருக்கத்தில் தலைசிறந்து விளங்கியவர். இவரது படைப்புக்களில் தலைசிறந்து விளங்கும் அத்வைத சித்தி எனும் நூல், மத்துவரின் துவைத தத்துவங்களுக்கு அத்வைதிகள் பதிலடி தரும் வகையில் உதவுவதாக உள்ளது.
மதுசூதன சரஸ்வதியின் படைப்புகள்
மதுசூதன சரஸ்வதி 22 வேதாந்த சாத்திர நூல்கள் இயற்றியுள்ளார். அவைகளில் 12 தத்துவ நூல்கள் மற்றும் விளக்க உரை நூல்கள் ஆகும். மற்றவை தோத்திரங்களும் நாடகங்களும் ஆகும்.
சைவ - வைணவ சமய இணைப்புப் பாலம்
மதுசூதன சரஸ்வதி அத்வைதியாக இருந்த போதும் கிருஷ்ணரிடம் பெரும் பக்தி கொண்டவர். ஆதிசங்கரரின் பிரம்ம சூத்திரம் மற்றும் பகவத் கீதை விளக்க உரை கருத்துக்களுக்கு மாற்றாக பல இடங்களில் விளக்க உரை எழுதியவர் மதுசூதன சரஸ்வதி. வட இந்தியாவில் அத்வைத தத்துவத்தையும், வைணவ தத்துவத்தையும் இணைக்கும் பாலமாக விளங்கியவர்.
தசநாமி மரபு
மதுசூதன சரஸ்வதி, அக்பரின் மதிப்பிற்குரியவர்களில் ஒருவராக விளங்கியவர். இந்தி மொழியில் இராமாயணம் எழுதிய துளசிதாசரின் நண்பர். இந்து சமயம், சாதுக்கள், இசுலாம், முல்லாக்கள் நடத்திய மன்றக் கூட்டங்களில் கலந்து கொண்டவர்.
சத்திரியர் மற்றும் வைசியர் சமூகத்திலிருந்து அதிகமான சந்நியாசிகளை அத்வைத தசநாமி மரபில் உருவாக்கி வேதாந்த சாத்திர பயிற்சி வழங்கியவர்.
வெளி இணைப்புகள்
பகுப்பு:அத்துவிதம் பகுப்பு:இந்து சமயப் பெரியார்கள் பகுப்பு:சமயத் தலைவர்கள் பகுப்பு:1540 பிறப்புகள் பகுப்பு:1640 இறப்புகள்
ரமேஷ் (நடிகர்)
ரமேஷ் கன்னடத் திரைப்பட நடிகர் ஆவார். கே. பாலசந்தர் இயக்கத்தில் வெளியான சுந்தர சுவன்களு என்ற திரைப்படத்தின் மூலம் திரைத்துறைக்குள் நுழைந்தார். திரைப்படங்களில் கதாநாயகன் வேடம் ஏற்றவர். ரமேஷ் அரவிந்த் என்ற பெயரில் தமிழ்த் திரைப்படங்களிலும் நடித்துள்ளார்.
சான்றுகள்
பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள்
பாரதிய ஜனதா மகிளா மோர்ச்சா
பாரதிய ஜனதா மகளிர் முன்னணி (BJP Mahila Morcha, or Mahila Morcha) என்பது பாரதிய ஜனதா கட்சியின் மகளிர் அணி ஆகும். தற்போது இதன் தேசியத் தலைவராக வானதி சீனிவாசன் உள்ளார். மகளிர் அணி 1980-ஆம் ஆண்டில் குமாரி கித்வாய் என்பவரால் நிறுவப்பட்டது.
மேற்கோள்கள்
பகுப்பு:பாரதிய ஜனதா கட்சி மகளிர் அமைப்புகள்
ஜான் போயர்
ஜான் போயர் (John Bowyer , பிறப்பு: சூன் 18 1790, இறப்பு: பிப்ரவரி 3 1880), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1810-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் போயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1790 பிறப்புகள் பகுப்பு:1880 இறப்புகள் பகுப்பு:பிளேயர்ஸ் துடுப்பாட்டக்காரர்கள்
வே. முத்தம்பட்டி ஊராட்சி
'''வே. முத்தம்பட்டி ஊராட்சி' (V. Muthampatti Gram Panchayat''), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3128 ஆகும். இவர்களில் பெண்கள் 1446 பேரும் ஆண்கள் 1682 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மின்தேக்கி
thumb|right|250px|பல வகையான மின்தேக்கிகள். இணைக்கப்பட்ட அளவுகோலில் காட்டியுள்ள பெரும் கோடுகள் செ.மீ அளவுகளாகும் மின்தேக்கி (Capacitor) என்பது மின்புலத்தில் மின் ஆற்றலைச் சேமிக்கப் பயன்படும் இருமுனை மின்கூறு ஆகும். இதனை மின் கொண்மி என்றும் மின்கொள்ளளவி (இலங்கை வழக்கு) என்றும் கூறுவர். இது மின்சுற்றுகளில் பொதுவாகப் பயன்படுத்தப்படும் ஒரு மின்கூறு. இரண்டு மின்கடத்திகளை ஒரு மின்காப்புப் பொருள் கொண்டு பிரித்தால் அது ஒரு மின்தேக்கியாகச் செயல்படும். எடுத்துக்காட்டாக, இரண்டு உலோகத் தகடுகளுக்கிடையே ஒரு தடிமனான காகிதத்தை வைத்து ஒரு மின்தேக்கியை உருவாக்கலாம். மின்பகுளி-மின்தேக்கி (Electrolytic Capacitor) மற்றும் சுட்டாங்கல்-மின்தேக்கி (Ceramic Capacitor) ஆகியவை பொதுவாக மின்சுற்றுகளில் பயன்படுத்தப்படும் மின்தேக்கிகளாகும். தற்காலத்தில் நெகிழி-மின்தேக்கியின் (Plastic Capacitor) பயனும் அதிகரித்து வருகிறது.
மின் தேக்கி வகைகள்
இன்றைய காலத்தில்  பலவகையான  மின் தேக்கிகள்  பயன்படுத்தப்படுகிறது. அவற்றில்
1. எலெக்ட்ரோலைட் மின் தேக்கி
2. செரமிக் மின் தேக்கி
3. நெகிழி-மின்தேக்கி
1. எலெக்ட்ரோலைட் மின் தேக்கி
மின்தேக்கி வகைகளில் ஒரு பெரிய மின்தேக்கத்தை அடைவதற்கு எலக்ட்ரோலைட்டியைப் பயன்படுத்துவர். எலக்ட்ரோலைட் என்பது ஒரு திரவம் அல்லது ஜெல் ஆகும். எலெக்ட்ரோலைட் மின்தேக்கியின் இணைப்புக்கள் பாஸிடிவ் மற்றும் நெகடிவ் துருவங்கள் பார்த்து இனைக்க வேண்டும் அதாவது இணைப்புக்காக வெளியில் நீட்டிக்கொண்டிருக்கும் இரு கம்பிகளில் அதன் உடல் பகுதியில் குறிக்கப்பட்டுள்ள – அல்லது + குறியை பார்த்து மின் இணைப்பை தர வேண்டும் மாற்றி இணைப்புக்கொடுத்தால் அவை பழுதாகிவிடும்.
2. செராமிக் மின் தேக்கி
ஒரு சிறிய பீங்கான் வட்டின் இரண்டு பக்கங்களை வெள்ளியுடன் இணைத்து தயாரிக்கப்படுகின்றன. பின்னர் அவை ஒரு மின்தேக்கி செய்ய ஒன்றாக அடுக்கப்பட்டு, மிக குறைந்த அளவிலான கொள்ளளவு மதிப்புகள் 3-6 மிமீ ஒரு ஒற்றை பீங்கான் வட்டு பயன்படுத்தப்படுகிறது. செராமிக் மின்தேக்கிகள் அதிக மின்கடத்தா மாறிலியை கொண்டிருக்கும், மேலும் அவை சிறிய அளவிலான அளவைக் கொண்டிருக்கும். எலெக்ட்ரோலைட் மின் தேக்கியை   +, - துருவம் பார்த்து இணைக்கவேண்டியது  போல். செரமிக் கெபாசிட்டர்களுக்கு அந்த தொல்லை இல்லை, எப்படி வேண்டுமானாலும் இணைப்பு கொடுத்துக்கொள்ளலாம்.
3. நெகிழி-மின்தேக்கி
மின்தேக்கியின் மின்முனைகளைத் தயாரிப்பதற்கு ,மின்கடத்தா அலுமினியம் அல்லது துத்தநாகம்  பயன்படுத்தப்படுகிறது. நெகிழி மின்தேக்கிகளை   பயன்படுத்துவதன்  மூலம்  மின் சாதனங்களுக்கு  குறைவான  இழப்பு  தான்  ஏற்படும். அதனால் இன்றைய காலத்தில்  அதிகமாக  நெகிழி மின் தேக்கிகள்  அதிகஅளவில் பயன்படுத்தப்படுகிறது.
செயல்பாடு
thumb|right|250px| ஒரு மின் தேக்கியின் உள் அமைப்பும் அது இயங்கும் விதத்தையும் காட்டும் படம். மின் தேக்கியின் குறுக்கு வெட்டுத் தோற்றம் படத்தில் உள்ளது. மின் தேக்கியின் இரு தகடுகளும், அதற்கிடையே உள்ள பகுதியில் [[மின்புலம் இருப்பதையும் (நீல அம்புக்குறிகள்) காட்டுகின்றது. இடது தகட்டில் +Q அளவு நேர்மின்மம் இருப்பதையும், வலது தகட்டில் -Q அளவு எதிர்மின்மம் இருப்பதையும் காட்டுகின்றது. இரு தகடுகளுக்கும் இடையே உள்ள இடைவெளி d எனக் குறித்திருப்பதையும் பார்க்கலாம். தகடுகளின் பரப்பளவு A என்பதாகும், அது திரைக்குச் செங்குத்தான திசையில் உள்ளது. மின்காப்புப் பொருள் செம்மஞ்சள் (ஆரஞ்சு) நிறத்தில் உள்ளது ]] ஒரு மின்தேக்கியில் இரண்டு மின்தகடுகளும் அவற்றின் இடையே மின்கடத்தாப் பகுதியும் இருக்கும். இந்த மின்கடத்தாப் பகுதி வெற்றிடமாகவோ அல்லது ஒரு மின் கடத்தாப் பொருளால் ஆனதாகவோ இருக்கும். மின்கடத்தாப் பொருட்களாக கண்ணாடி, வளிமம், காகிதம் அல்லது ஒரு குறைகடத்தியின் மின் கடத்தாப் பகுதியோ இருக்கலாம். இரண்டு மின்தகடுகளிலும் எதிர் எதிர் வகை மின்மம் சேர்ந்து, தகடுகளுக்கு இடையே உள்ள கடத்தாப் பொருளில் மின்புலம் உண்டாக்கும். இந்த மின்புலத்தில் மின்னாற்றலானது, தகடுகளில் மின்மங்கள் இருக்கும் வரை “தேங்கி”, “சேமிப்பாக” நிற்கின்றது. இக் கடத்தாப் பொருளை வன்கடத்தி அல்லது இருமுனைப்படும் மின்பொருள் என்றும் கூறுவர். இரு தகடுகளிலும் எதிர் எதிர் வகை மின்மத்தைத் தேக்கி வைத்திருப்பதால் இதனை மின்மத்தேக்கி என்றும் கூறலாம்.
ஒரு மின்தேக்கிக்கு ஒரு குறிப்பிட்ட மின்தேக்கம் (capacitance) இருக்கும். இந்தத் தேக்கத்திறன் இணை தகடுகளின் வடிவமைப்பில் அமைந்துள்ளது. ஒரு முறையான மின்தேக்கி ஒரு மாறா மின்தேக்கத்தைக் கொண்டிருக்கும். அந்த மின்தேக்கமானது ஒவ்வொரு மின்கடத்தியிலும் இருக்கும் நேர் அல்லது எதிர் மின்னூட்டத்திற்கும் Q, அவற்றுக்கிடையிலான மின்னழுத்ததிற்குமான விகிதமாகும். ஏனெனில் கடத்திகள் (அல்லது தட்டுக்கள்) மிக அருகருகில் இருப்பதால், மின்புலம் காரணமாக, கடத்திகளில் இருக்கும் எதிர் மின்னூட்டமானது, கடத்திகளை ஒன்றையொன்று கவரச்செய்யும். இதனால் கடத்திகள் தனித்தனியாக இருப்பதைவிட மிக அதிகமான மின்னூட்டத்தைக் கடத்திகள் தேக்கி வைக்க முடியும்.
அலகு
பொதுவாக இதனை பாரட் (ஃபாரட்) (F) என்ற அலகால் குறிப்பிடுவர். பெரும்பாலான மின்தேக்கிகள் மைக்ரோ பாரட் அல்லது மில்லி பாரட் (µF அல்லது mfd) அல்லது பிக்கோ பாரட் (pF) என்ற அலகால் குறிக்கப்படும். மைக்ரோ பாரட் (µF) என்பது பாரட்டில் ஒரு மில்லியன் (10−6 F). பக்கோ பாரட்(pF) என்பது மைக்ரோ பாரட்டில் ஒரு மில்லியன் (10−12 F).
கணித விபரிப்பு
right|thumb|பக்க மின் சுற்று முறையில் மின்தேக்கிகள்.
right|thumb|தொடர் மின் சுற்று முறையில் மின்தேக்கிகள்.
மின்னழுத்த நிலைகுலைவு
மின்காப்பு வலிமை (Eds) எனப்படும் ஒரு குறிப்பிட்ட மின்புலத்திற்கு மேல், மின்தேக்கியிலுள்ள மின்காப்புப் பொருள் மின் கடத்தியாக செயல்படும். எந்த மின்னழுத்தில் இது நடக்கிறதோ அதுவே நிலைகுலைவு மின்னழுத்தம் எனப்படும். அதன் மதிப்பு மின்காப்பு வலிமை மற்றும் இரு தகடுகளின் இடையே உள்ள தூரத்தின் பெருக்கல் ஆகும். ஒரு மின்தேக்கியில் சேமித்து வைக்க கூடிய சக்தி/மின் ஆற்றல் நிலைகுலைவு மின்னழுத்ததினால் வரையறுக்கப்படுகிறது.
மின்தேக்கக் குறியீடு
thumb|right|மின்தேக்கியின் மீது காணப்படும் குறியீடு. மின்தேக்கத்திறனைக் கண்டறியப் பெரும்பாலான மின்தேக்கிகளின் மீது அதன் மதிப்புப் பொறிக்கப்பட்டிருக்கும். அளவில் பெரிதான மின்பகுளி-மின்தேக்கிகளில் (Electrolytic Capacitor) மின்தேக்கத்திறன் அலகுடன் குறிப்பிடப்பட்டிருக்கும் (உதாரணம், 220 μF).. சிறிய மின்தேக்கிகளான சுட்டாங்கல்-மின்தேக்கிகளில் (Ceramic Capacitor) மூன்று எழுத்துகளும் ஒரு எண்ணும் கொண்ட குறியீடு காணப்படும். அதன் மூலம் மின்தேக்கத்திறனைப் பிக்கோ பாரட் (pF) அலகில் கணக்கிட்டுக் கொள்ளலாம். அந்த எண் அதன் சகிப்புத்தன்மையைக் குறிக்கும். (±5%, ±10% அல்லது ±20%)
சில சமயம் செயல்படும் மின்னழுத்தம், வெப்பம் போன்றவையும் குறிப்பிடப்பட்டிருக்கும்.
உதாரணம்
ஒரு மின்தேக்கியின் மீது 473K 330V என குறிப்பிடப்பட்டிருப்பின் அதன் மின்தேக்கத்திறன் 47 × 103 pF = 47 nF (±10%). அதன் மின்னழுத்தம் 330 V ஆகும்.
பயன்பாடு
ஒரு குறிப்பிட்ட அதிர்வெண்பட்டையில் இருந்து செய்தியை பிரித்து எடுக்க மின்தேக்கி மற்றும் மின்தூண்டி பயன்படுத்தப்படும். உதாரணத்திற்கு, வானொலி வாங்கிகள் ஒரு குறிப்பிட்ட வானொலி நிலையத்தில் இருந்து குறிப்பலைகளை பெற மாறி மின்தேக்கியை பயன்படுத்துகின்றன.
ஒத்தியைந்த மின்சுற்றின் ஒத்ததிர்வு அதிர்வெண்ணை கணக்கிடும் சூத்திரம்: இங்கு L என்பது மின்தூண்டுதிறன் (அலகு - ஹென்றி). C என்பது மின்தேக்கத்திறன் (அலகு - பாரட்).
மின் தூண்டி (Inductor)
மின்தூண்டி என்பது மின்காந்த சக்தியை காந்த புலத்தில் தேக்கி மின்னழுத்தை அல்லது மின்னோட்டத்தை தூண்ட வல்ல ஒரு மின் கருவி ஆகும். குறிப்பாக நேரடி தொடர்பின்றி மின்னழுத்தத்தை தூண்டவும், மின்காந்த சக்தியை தற்காலிகமாக தேக்கி மின்னோட்டத்தை பேணவும் மின்தூண்டி பயன்படுகின்றது. மின்தூண்டி சுருள் கம்பங்களால் ஆனது. மின் தூண்டல் விளைவு இவ் சுருள் கம்பங்களில் இருக்கும் ஆடல் மின்னோட்டங்களின் ஒருமித்த விளைவுதான். ஆடல் மின்னோட்டம் (AC) அல்லது மாறும் மின்னோட்டம் (DC) மாறும் காந்த புலத்தை உற்பத்திசெய்கிறது. மாறும் காந்த புலம் மின்னழுத்தத்தை உற்பத்திசெய்கிறது அல்லது தூண்டுகின்றது. இந்த மின்னழுத்தம் ஒரு மாறும் மின்னோட்டத்தை எதிர் திசையில் உற்பத்திசெய்கிறது.அதாவது மாறும் அல்லது ஆடல் மின்னோட்டத்தை செலுத்தும் போது இந்த மின் தூண்டியில் ஒரு மின் காந்த அலை ஏற்பட்டு அந்த ஆடல் மின்னோட்டத்தை முற்றிலும் எதிர்த்து நிற்கிறது
நுட்பியல் சொற்கள்
மின் புலம் (Electric Field)
மின் தன்மைகளில் இரண்டு வகைகள் உள்ளன. ஓர் அணுவுக்குள்ளும் இருவேறு தன்மை உடைய நுண் துகள்கள் உள்ளன. ஒரு வகையான மின் தன்மையை நேர்மின் தன்மை என்றும் மற்றொரு வகையான மின்தன்மையை எதிர்மின் தன்மை என்றும் அழைக்கலாம். இத்தகைய இருவேறு தன்மை ஏற்ற பொருள்கள் தம்மைச் சுற்றி ஒருவகையான விசைப்புலம் கொண்டு இருக்கும். இப்புலத்தைத்தான் மின் புலம் (Electric Field) என்கிறோம்
மேற்கோள்
பகுப்பு:மின் உறுப்புகள் பகுப்பு:18-ஆம் நூற்றாண்டுக் கண்டுபிடிப்புகள்
பூவிலங்கு
பூவிலங்கு 1984 ஆம் ஆண்டு வெளிவந்த தமிழ்த் திரைப்படமாகும். அமீர் ஜோன் இயக்கத்தில் வெளிவந்த இத்திரைப்படத்தில் முரளி, குயிலி ஆகியோர் நடித்திருந்தனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார். கவிஞர் வைரமுத்து பாடல் வரிகளை இயற்றியிருந்தார்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:சார்லி நடித்த திரைப்படங்கள்
பார்டியா
பார்டியா (Bardia) அல்லது எல் புர்டி (அரபி:البردية or البردي‎) லிபியா நாட்டிலுள்ள ஒரு துறைமுக நகரம். நடுநிலக்கடல் கரையோரமாக அல் புத்னான் மாவட்டத்தில் அமைந்துள்ளது. இரண்டாம் உலகப் போரின் போது இங்கு பல தாக்குதல்கள் நிகழ்ந்தன. அச்சு நாடுகள் இங்கு கைப்பற்றப்பட்ட நேச நாட்டு படைவீரர்களுக்காக ஒரு போர்க்கைதி முகாமை அமைத்திருந்தன.
வெளி இணைப்புகள்
பகுப்பு:லிபியாவின் நகரங்கள்
கௌரி அயூப்
கௌரி அயூப் (Gauri Ayyub1931- 1998) கொல்கத்தாவைச் சேர்ந்த ஒரு சமூக சேவகர், செயற்பாட்டாளர், எழுத்தாளர் மற்றும் ஆசிரியர் ஆவார்.இவர் தத்துவஞானியும் இலக்கிய விமர்சகருமான அபு சயீத் அயூப்பை மணந்தார் (1906-1982), கௌரி  ஒரு எழுத்தாளராக இருந்தார், மேலும் இவரது சிறுகதைகள், மொழிபெயர்ப்புகள் மற்றும் சமூகப் பிரச்சினைகள் குறித்த ஏராளமான கட்டுரைகளுக்காக இவர் பரவலாக அறியப்படுகிறார். வங்காளத்தில் வகுப்புவாத நல்லிணக்கத்தை பரப்புவதில் தனது பங்கிற்காக இவர் அங்கீகரிக்கப்படுகிறார்,1971 ஆம் ஆண்டில் நடைபெற்ற வங்கதேச விடுதலைப் போர்  மற்றும் பிரகடனத்தின் போது மனித உரிமைகளை கட்டுப்படுத்துவதற்கு எதிராக, 1974 இல் இந்தியாவில் அவசரநிலை ஆகியவற்றிற்கு எதிராக  தனது கருத்துக்களைத் தெரிவித்துள்ளார். இவர் எழுத்தாளர் மற்றும் சமூக சேவகருக்கு உதவுவதற்காக மைத்ரேயி தேவி, கெழகர் என்பதனை நிறுவ உதவியாக இருந்தார். ஆரம்பத்தில் 1971 போரின் போது ஆதரவற்ற வங்களாதேச குழந்தைகளுக்கு ஒரு தங்குமிடமாக. மைத்ரேயி தேவி அதனை நிறுவினார். 1990 ஆம் ஆண்டில் தேவி இறந்த பிறகு அந்த அமைப்பினை நடத்தி வந்தார்.
கௌரிஅயூப் சாந்திநிகேதன் விஸ்வ பாரதி பல்கலைக்கழகத்தில் தத்துவத்தையும் கல்கத்தா பல்கலைக்கழகத்தில் பட்டமும் பயின்றார். 1963-91 இல், இவர் கல்கத்தா பல்கலைக்கழகத்தின் இணை கல்லூரியான ஸ்ரீ சிக்சியாதன் கல்லூரியில் பேராசிரியராகவும் பின்னர் துறைத் தலைவராகவும் இருந்தார்.
ஆரம்ப கால வாழ்க்கை
கௌரி தத்தா 13 பிப்ரவரி 1931 அன்று பாட்னாவில் பிறந்தார். இவரது தந்தை, பேராசிரியர் தீரேந்திர மோகன் தத்தா, ஒரு தத்துவவாதி, எழுத்தாளர் மற்றும் ஆசிரியர் ஆவார். இவரது தாயார் நிருபமா தத்தா, தொழில் முனைவோர் ஆவார். கௌரிக்கு நான்கு சகோதரர்களும் நான்கு சகோதரிகளும் இருந்தனர். இவரது குடும்பம் முன்னாள் கிழக்கு பாகிஸ்தானைப் பூர்வீகமாகக் கொண்டிருந்தது மற்றும் அவ்வப்போது பாட்னாவிலிருந்து மைமென்சிங்கிற்கு (இப்போது பங்களாதேசில் ) பயணம் மேற்கொண்டார். இவருடைய காந்திய சிந்தனை கொண்ட தந்தை ஒரு சிக்கனமான வாழ்க்கை முறையை ஊக்குவித்தார், அது இவரது வாழ்வில் தாக்கத்தினை ஏற்படுத்தியது.
கல்வி
கௌரி பங்கிபூர் பெண்கள் மேல்நிலைப் பள்ளியில் கல்வி கற்றார். 1947 இல் மாநில அளவிலான இறுதித் தேர்வில் பெண்களில் முதலிடம் பிடித்தார். மகத் மகிளா கல்லூரியில் இரண்டு வருட இடைநிலைக் கல்விக்குப் பிறகு, இவர் பாட்னா பல்கலைக்கழகத்தில் சேர்ந்தார். இங்கு இருந்தபோது, ஏகாதிபத்திய எதிர்ப்பு மாணவர் இயக்கத்தில் ஈடுபட்டதற்காக இவர் கைது செய்யப்பட்டார். இவர் சிறையில் கழித்த இரண்டு இரவுகள் இவளது எதிர்கால வாழ்க்கையை வடிவமைத்தது, ஏனெனில் இவருடைய தந்தை 1950 இல் விஸ்வ பாரதி பல்கலைக்கழகத்திற்கு இவரை அழைத்துச் சென்றார். அங்கு, தத்துவத்தில் (1952) இளங்கலைப் பட்டம் பெற்றார்.
இந்த காலகட்டத்தில், இவர் தனது ஆசிரியரும் 25 வயது மூத்தவருமான அபு சயீத் அயூப்பை காதலித்தார். இவர் 1953 இல் ஆசிரியர் பயிற்சி பட்டம் பெற்றார் மற்றும் 1955 இல் கல்கத்தா பல்கலைக்கழகத்தில் முதுகலைப் பட்டம் பெற்றார். இவர் சாந்திநிகேதனில் தங்கியிருந்தபோது, இவர் ஓர் இலக்கிய விழாவை ஏற்பாடு செய்தார் நேமை சட்டோபாத்யாயுடன், இணைந்து அதனை ஏற்பாடு செய்தார். இந்த மூன்று நாள் திருவிழா 21 பிப்ரவரி 1953 இல் தொடங்கியது, அந்த நிகழ்வு வங்காளதேச எழுத்தாளர்கள் மற்றும் வங்காளதேசம் (அப்போது கிழக்கு பாகிஸ்தான்) மற்றும் மேற்கு வங்காளத்தின் கவிஞர்களை ஒன்றிணைத்தது. மிக முக்கியமாக, பாகிஸ்தானின் தேசிய மொழியாக உருது திணிக்கப்படுவதற்கு டாக்காவில் எதிர்ப்பு  பல வங்காள மாணவர்கள் சுட்டுக்கொல்லப்பட்டதை நினைவுகூர்ந்தது.
சான்றுகள்
பகுப்பு:இந்தியப் பெண் செயற்பாட்டாளர்கள் பகுப்பு:சமூக சேவகர்கள் பகுப்பு:1998 இறப்புகள் பகுப்பு:1931 பிறப்புகள்
கீழராமநதி ஊராட்சி
கீழராமநதி ஊராட்சி (Keelaramanathi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1230 ஆகும். இவர்களில் பெண்கள் 652 பேரும் ஆண்கள் 578 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜேம்ஸ் கிங் (குளொசஸ்டர்சயர் துடுப்பாட்டக்காரர்)
ஜேம்ஸ் கிங்  (James King, பிறப்பு: செப்டம்பர் 15 1942 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1966 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் கிங் (குளொசஸ்டர்சயர் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
கரும்புள்ளிச் செவ்வண்டினம்
கரும்புள்ளிச் செவ்வண்டினம் அல்லது காக்சினெல்லிடே (Coccinellidae) என்பது வண்டுகள் வரிசையினைச் சேர்ந்த கணுக்காலி குடும்பம் ஆகும். இவை சிறிய உருவமுடைய வண்டினங்கள். ஏறத்தாழ 0.8 முதல் 18 மி.மீ  வரையிலான அளவுடையவை. இவை பார்ப்பதற்குப் பெரும்பாலும் சிவப்பு, செம்மஞ்சள் அல்லது மஞ்சள் நிறத்தில் அல்லது கருநீலச்சிவப்பு நிறத்தில் காணப்படும். இவ்வண்டுகளின் சிறகில் கரும்புள்ளிகள் காணப்படுகின்றன. இச்சிறுவண்டினத்தின் கால்களும், தலையும், உணர்விழைகளும் கரிய நிறத்தில் இருக்கும். இந்த நிற அமைப்புகள் சில வண்டினங்களில் பலவாறு மாறுபட்டும் காணப்படும். பொதுவாக சிவந்த சிறகில் ஏழு கரும்புள்ளிகள் இருக்கும். ஆனால் பழுப்புநிறத்தில் பன்னிரண்டு வெள்ளைப் புள்ளிகள் உள்ள வகைகளும் உள்ளன. இக்கரும்புள்ளி செவ்வண்டினங்கள் கடலிலும், வட-தென் முனைப்பகுதிகள் தவிர உலகெங்கும் காணப்படுகின்றன. இவ்வினத்தில் ஏறத்தாழ 5,000 சிற்றினங்கள் விளக்கப்பட்டுள்ளன. வட அமெரிக்காவில் மட்டும் 450 சிற்றினங்கள் உள்ளன. இங்கிலாந்தில் 'லேடிபர்டு' (ladybird) என்றும், அமெரிக்காவில் "லேடிபக்கு" (ladybug) அல்லது "லேடிக்கௌ" (ladycow) என்றும் அழைக்கின்றார்கள்.
மேற்கோள்களும் அடிக்குறிப்புகளும்
பகுப்பு:காணொளிக் கோப்பு உள்ள கட்டுரைகள் பகுப்பு:வண்டுகள்
தொல்லியல் அருங்காட்சியகம், தானேசர்
தொல்லியல் அருங்காட்சியகம், தானேசர் இந்தியாவின் அரியானா மாநிலத்தில் தானேசர் என்னும் இடத்தில் உள்ள சேக் சில்லியின் கல்லறைத் தொகுதியில் உள்ளது. இந்த அருங்கட்சியகம் குருச்சேத்திரம், பகவன்புரா ஆகிய இடங்களில் மேற்கொள்ளப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக அமைக்கப்பட்டது. இங்கே குருசேத்திராவுக்கும், பகவன்புராவுக்கும் தனித்தனியாக இரண்டு காட்சிக்கூடங்கள் உள்ளன.
குருசேத்திராக் காட்சிக்கூடத்தில் அகழ்வாய்வின்போது அறியப்பட்ட ஆறு காலப்பகுதிகளையும் சேர்ந்த தொல்பொருட்கள் காட்சிக்கு வைக்கப்பட்டுள்ளன. இவை, குசாணர் காலம் (கிபி 1 - 3 ஆம் நூற்றாண்டு),  குப்தர் காலம் (கிபி 4 - 6 ஆம் நூற்றாண்டு), வர்தனர் காலம் (கிபி 6 - 7 ஆம் நூற்றாண்டு),  இராசபுத்திரர் காலம் (கிபி 8 - 12 ஆம் நூற்றாண்டு) ஆகிய காலப்பகுதிகளுக்குள் அடங்குவனவாகும். இங்குள்ளவற்றில் முத்திரைகள், களிமண் உருவங்கள், அணிகலன்கள், வாள்கள் என்பன குறிப்பிடத்தக்கவை.
பகவன்புராக் காட்சிக்கூடத்தில் வைக்கப்பட்டுள்ள பொருட்கள் பகவன்புராப் பகுதியில் இடம்பெற்ற அகழ்வாய்வுகளின்போது பெறப்பட்டவை. பகவன்புரா சரசுவதி ஆற்றின் வலது கரையில் குருசேத்திராவில் இருந்து 24 கிலோமீட்டர் தொலைவில் அமைந்துள்ளது. இது ஒரு அரப்பா நாகரிகக் களமாகும். இங்கே இரண்டு விதமான பண்பாடுகள் காணப்பட்டன. இவை பிந்திய அரப்பா பண்பாடும், நிறந்தீட்டிய சாம்பல் மட்பாண்டப் பண்பாடும் ஆகும்.
வெளியிணைப்புக்கள்
பகுப்பு:அரியானா அருங்காட்சியகங்கள் பகுப்பு:தொல்லியல் அருங்காட்சியகங்கள்
இந்திய வாரிசுரிமைச் சட்டமும் உயிலும்
வரையறை
தான் இறந்த பிறகு தன்னுடைய சொத்து எப்படிப் பிரிக்கப்பட வேண்டும் என்ற விருப்பத்தை எழுதிவைக்கும் ஆவணமே உயில் எனப்படும். உயிலில் கண்டகுறிப்பைக் கொண்டு எளிதில் கண்டுபிடிக்கக்கூடியதாக இருக்கவேண்டும். உயிலினை உருவாக்கிய பின்னர் வேறோர் ஆவணத்தின் மூலமாக அந்த உயிலில் சேர்த்தோ, மாறுதல் செய்தோ அந்த ஆவணத்தை உயிலோடு சேர்த்து உயிலெனக் கொள்ள வேண்டும். அது உயிலிணைப்பு எனப்படும்.
சட்டபடி அறிவித்தல்
உயிலெனப்படும் ஆவணம் சட்டப்பூர்வமானதாக இருக்க வேண்டும். இந்திய வாரிசுரிமைச் சட்டப் பிரிவு 63-இன்படி எழுதிக் கையொப்பமிட்டு சான்றொப்பம் இடப்பட்டிருத்தல் வேண்டும்.
உயிலினை உருவாக்கியவர் அதனைத் தள்ளுபடி செய்யவியலாது; அல்லது தள்ளுபடி செய்யமாட்டேன் என உறுதியளித்திருந்தாலும் அல்லது சொத்தில் ஆயுள் பாத்தியத்தை மட்டும் வைத்துக்கொண்டாலும் அது உயிலாகாது.
உயிலின் மொழி
ஓர் உயில் எந்த மொழியில் வேண்டுமானாலும் எழுதப்பட்டு இருக்கலாம். அதை யார் வேண்டுமானாலும் எழுதலாம். அவைகட்கு முத்திரைகள் ஒட்ட வேண்டியதில்லை. பதிவுக்கட்டணம் மட்டுமே செலுத்த வேண்டும்.
உயில் எழுதத் தகுதி
தற்போது ஒரு பெண் தன் கணவனின் விருப்பமின்றித் தன் சொத்துகளைத தன் விருப்பத்திற்கேற்ப எவருக்கும் அளிக்கலாம். பார்வையற்ற, பேச முடியாத, கேட்கும் திறன் அற்ற மாற்றுத்திறனாளிகள் உயில் உருவாக்குவதன் மூலம் அதன் விளைவுகளை அறியக்கூடுமானால், அவர்கள் உயில் எழுதத் தகுதியுடையவர்கள். பித்துப்பிடித்தவரும், திடசித்தமுள்ளவராயிருக்கும், சமயத்தில், அதனைப் புரிந்து கொள்ளக் கூடியவராக இருந்தாலும், அதன் விளைவுகளை நிதானிப்பவராக இருந்தால், உயிலினை உருவாக்கலாம்.
சான்றொப்பமிடும் சாட்சிகள்
உயிலுக்குச் சான்றொப்பமிட எவருக்கும் தகுதி உண்டு. வயதுவராத ஒருவரும் சான்றளிக்கும் சாட்சியாகலாம் என்று சட்டப்பரிவு 118 கூறுகிறது. உயிலின் பொருளடக்கம் என்னவென்று அவருக்கு தெரியவேண்டிய அவசியமில்லை. உயிலுக்குச் சான்றொப்பமிடும் மனைவிக்கோ, கணவனுக்கோ அல்லது அவர்கள், இருவர் வழியாக உரிமை பெறும் எவருக்கும் கொடுக்கப்படும் கொடை செல்லுபடியாகாது.
அசாரப் அலி எதிர் முகமது அலி (1947பி.எல்.ஆர் 122) வழக்கு
ரஹமத்மகால் எனப்பட்ட சொத்துக்களை ஒருவர் உயில்வழிக் கொடையாக கொடுத்தார். உயில் உருவாக்கபட்ட பின்னர் அச்சொத்துகளில் பெரும்மாறுதல் ஏற்படுத்தபட்டன. உயிலின் கர்த்தா இறந்த நாள் அன்று எந்த நிலையில் அச்சொத்துகள் இருந்தனவோ அந்த நிலையிலேயே கொடையாகப் போய் சேரும் என திர்ப்பளிக்கப்பட்டது.
உயிலை ரத்து செய்தல்
ஒரு உயில் உருவாக்கியஉடன் உருவாக்கியவரின் வாழ்நாளில் செயல் படுவதில்லை. அதனை உருவாக்கியவர் அவரது வாழ்நாளில் எப்பொது வேண்டுமானாலும் மாற்றி அமைக்கலாம். பின்வரும் இரு வழிகளில் மாற்றி அமைக்கலாம்.
இது இரு வகைபடும்: i) புதியதொரு உயில்வழி இரத்து செய்தல் ii)அழித்தலின் மூலம் இரத்து செய்தல்
இரத்து செய்யும் எண்ணத்தோடு ஓர் உயிலினை சிதைத்த பின்னர் நீண்ட நாட்கள் ஆகியும் புதியதோர் உயிலினை உருவாக்காமல் உயிலியற்றவர் இறந்து விட்டதால் சிதைக்கப்பட்ட உயில் இரத்து செய்யபடவில்லை எனப் புரோவ் ஆம் என்பவரின் சொத்து வழக்கில் தீர்ப்பளிக்கப்பட்டது (1952 1 ஆல்.இ.ஆர். P. 110).
உயில் மெய்ப்பிதழ்
உயில் எழுதிவைத்தவரின் சொத்துக்களை நிர்வாகிக்கும் உரிமையளித்து நீதிமன்றத்தின் முத்திரையிடப்பட்டுச் சான்றளிக்கப்பட்ட உயிலின் நகலே, உயில் மெய்ப்பிதழாகும். நீதிமன்றச் சான்றிதழும், உயில் நகலும் சேர்ந்து உயில் மெய்ப்பிதழ் எனப்படும். ஓர் உயிலின் உயில் மெய்ப்பிதழ் அவ்வுயிலை எழுதி இறந்த சமயத்தினின்று நிருபித்து நிலைநிறுத்திச் செயல்படுகிறது.
உயில் நிறைவேற்றாளர்
உயில் எழுதி வைத்தவரின் இறுதி உயிலை நிறைவேற்றும் பொருட்டு உயிலிலேயே பெயர் குறிக்கப்பட்ட ஒவருவரே நிறைவேற்றாளர் எனப்படுவார். நிறைவேற்றாளரை உயில் மூலமாகத்தான் நியமிக்க முடியும். அவர்கட்கு உயில் மெய்ப்பிதழ் மட்டும் அளிக்கப்படமாட்டாது. அவர் உயிலிலிருந்து பொறுப்புகளையும் அதிகாரத்தையும் பெறுகிறார். தான் தோன்றி நிறைவேற்றாளர் என்பவர் தாமாகவே முன்வந்து நிறைவேற்றாளர் பொறுப்பினை ஏற்றுக்கொள்வார்.
பகுப்பு:இந்தியாவில் சட்டம்
தப்பியோடியவர்
தப்பியோடியவர் (fugitive or runaway), குற்றச் செயல் புரிந்தோர் காவல் துறை அல்லது சிறைச்சாலை அல்லது நீதிமன்ற விசாரணை அல்லது புலனாய்வு விசாரணையிலிருந்து தப்பி ஓடிய தேடப்படும் நபரைக் குறிக்கும். தப்பியோடிவர் ஒரு குற்றத்திற்காக தண்டனை பெற்றவராகவோ அல்லது குற்றம் சாட்டப்பட்டவராகவோ, அரசு சட்ட அமலாக்கத்திடம் இருந்து மறைந்திருப்பவராகவோ அல்லது வேறு நாட்டில் தஞ்சம் புகுந்தவராகவோ இருக்கலாம்.
ஒரு குற்ற வழக்கில் கைது செய்யப்படுவதைத் தவிர்ப்பதற்காக ஒரு நபர் தப்பியோடவோ, மறைந்திருக்கவோ அல்லது வேறு நாட்டில் தஞ்சம் புகவோ கூடாது. பன்னாட்டுக் காவலகம் தப்பியோடிய நபர்களை நேரடியாகப் பின்தொடர்வதற்கோ அல்லது தடுத்து வைப்பதற்கோ எந்த சட்டப்பூர்வ அதிகாரமும் இல்லாத சர்வதேச அமைப்பாகும். தப்பியோடியவரின் நாட்டின் காவல் துறை பன்னாட்டுக் காவல்துறை அறிவிப்பு மூலம் மட்டுமே வெளிநாட்டில் வாழும் தப்பியோடிரை கைது செய்ய இயலும்.
பல அதிகார வரம்புகளில், விசாரணை நடந்து கொண்டிருக்கும் போது காவலில் இருந்து தப்பியோடியவர், அவர் மீது சுமத்தப்பட்ட எந்தவொரு தண்டனை அல்லது தண்டனைகளையும் மேல்முறையீடு செய்யும் உரிமையை இழக்கிறார். ஏனெனில் தப்பிச் செல்லும் செயல் நீதிமன்றத்தின் அதிகாரத்தை மீறுவதாகக் கருதப்படுகிறது. 2003ஆம் ஆண்டில், கற்பழிப்பு குற்றவாளி ஆண்ட்ரூ லஸ்டர் தப்பியோடியவனாக ஆறு மாதங்கள் கழித்ததன் அடிப்படையில் அவரது மேல்முறையீடுகள் நிராகரிக்கப்பட்டன (அவர் விசாரணையில் ஆஜராகமலேயே தண்டனை விதிக்கப்பட்டார்").
தடுப்பு முறைகள்
தப்பியோடியவரை கைது செய்வதற்கு பல முறைகள் உள்ளது. அவைகளில் தப்பியோடிவரின் தொலைபேசியை ஒட்டு கேட்பது, தொலைபேசி அழைப்பு பதிவேட்டை ஆராய்வது, வங்கி கடன் அட்டை மற்றும் வங்கி மின்னனு பரிவர்த்தனைகளை ஆராய்வது, சுவரொட்டிகள் தப்பியோடியரின் படத்தை விளம்பரப்படுத்துவது அடங்கும். மேலும் சிறைச்சாலை பதிவேடுகளையும் ஆய்வு செய்யலாம்.
இந்தியாவிலிருந்து தப்பியோடியவர்கள்
பாலியல் மற்றும் நிதிசார் குற்ற வழக்குகளில் சிக்காமல் இருக்க இந்தியாவிலிருந்து டிசம்பர், 2021 முடிய 33 பேர் வெளிநாடுகளில் தப்பியோடியுள்ளனர். அவர்களில் சிலர்:
வெளி இணைப்புகள்
பகுப்பு:குற்றங்கள்
பாரிவாக்கம் ஊராட்சி
பாரிவாக்கம் ஊராட்சி (Parivakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூந்தமல்லி வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3017 ஆகும். இவர்களில் பெண்கள் 1524 பேரும் ஆண்கள் 1493 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ரொபர்ட் கிங் (துடுப்பாட்டக்காரர், பிறப்பு 1978)
ரொபர்ட் கிங்  ( Robert King, பிறப்பு: சூலை 10 1978 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2004 ல், ஏ-தர துடுப்பாட்டப் போட்டியில் பங்குகொண்டார்.
பாரிவாக்கம் ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரொபர்ட் கிங் (துடுப்பாட்டக்காரர், பிறப்பு 1978)
வெளி இணைப்பு
ரொபர்ட் கிங் (துடுப்பாட்டக்காரர், பிறப்பு 1978) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
குரீக்காடு
குரீக்காடு (Kureekkad) என்பது இந்திய கேரள மாநிலத்தில் எர்ணாகுளம் மாவட்டத்திலுள்ள மக்கள் தொகை கணக்கெடுப்பு நகரமாகும்.
புள்ளிவிவரங்கள்
2001 மக்கள் தொகைக் கணக்கெடுப்பின்படி, இந்த ஊரின் மக்கள் தொகை 9730 ஆகும். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87%, மற்றும் பெண் கல்வியறிவு 85%. குரீக்காட்டின், மக்கள் தொகையில் 10% 6 வயதுக்குட்பட்டவர்களாக இருக்கின்றனர்.
குறிப்புகள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும் பகுப்பு:Coordinates on Wikidata
ள்
ள் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தொன்பதாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ளகர மெய்" அல்லது "ளகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இள்ளன்னா" என வழங்குவர்.
"ள்" இன் வகைப்பாடு
தமிழ் எழுத்துகளில் மெய்யெழுதுகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ள் இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன. .
உசாத்துணைகள்
பகுப்பு:தமிழ் எழுத்துக்கள்
டெனீஸ் ரீட்
டெனீஸ் ரீட் (Denise Reid, பிறப்பு: சூன் 15 1967), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 29  ஒருநாள் பன்னாட்டுத் துடுப்பாட்டப்  போட்டிகளிலும்  கலந்து கொண்டுள்ளார். 2001/02 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   1997-2001/02 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1967 பிறப்புகள் பகுப்பு:வாழும் நபர்கள்
கதலி (மலர்)
கதலி தென் ஆசியாவை சேர்ந்த தாவரமொன்றின் மலர். கோடை காலத்தில் பூத்து குலுங்கும். குளிர் காலத்தில் இலைகள் உதிரும் முன்னே சிவப்பு நிறத்தில் மாறிவிடும்.இதன் வேறு பெயர் பூ மருது ஆகும். இந்த தாவரம் கொண்ட தபால் தலையை இந்தியா வெளியிட்டுள்ளது.
பயன்பாடுகள்
பல இடங்களில் அலங்கார செடியாக வளர்க்கப்படுகிறது. இத்தாவரம் வயிற்றுப்போக்கு, ரத்த அழுத்தம் முதலிய பல நோய்களுக்கு மருந்தாகப் பயன்படுத்தப்படுகிறது. கல்லீரல் நோய்க்கு தீர்வு காணும் வகையில் ஆராய்ச்சி நடைபெற்றுவருகிது.
மேற்கோள்கள்
பகுப்பு:பூக்கும் தாவரங்கள்
தொல்லியல் அருங்காட்சியகம், சந்திரகிரி
தொல்லியல் அருங்காட்சியகம், சந்திரகிரி இந்தியாவின் ஆந்திரப் பிரதேச மாநிலத்தின் சித்தூர் மாவட்டத்தில் உள்ள புகழ்பெற்ற வைணவக் கோயில் நகரமான திருப்பதிக்கு அண்மையில் அமைந்துள்ளது. திருப்பதிக்கு 14 கிலோமீட்டர் தெற்கில் சந்திரகிரி உள்ளது. சந்திரகிரி மத்திய காலப் பகுதியில் சிறப்புப் பெற்ற ஒரு இடமாகத் திகழ்ந்தது. இங்கே இந்துக் கடவுளரான இராசராசேசுவரி, வேணுகோபாலன், கார்த்திகேயன், சிவன், அனுமன் முதலியோருக்கான கோயில்கள் உள்ளன. இவற்றுடன் குளங்கள், கேணிகள், மண்டபங்கள் முதலியனவும் மலை அடிவாரத்தில் உறுதியாகக் கட்டப்பட்ட அரண்களும் காணப்படுகின்றன.
1988-89 காலப்பகுதியில் சந்திரகிரி கோட்டைக்குள் இருக்கும் இராசமகாலில் அமைக்கப்பட்ட இந்த அருங்காட்சியகத்தில் கல், உலோகம் முதலியவற்றால் செய்யப்பட்ட பல சிற்பங்களும் பிற அரும்பொருட்களும் வைக்கப்பட்டுள்ளன. சித்தூர் மாவட்டத்திலுள்ள குடிமல்லம், கடப்பா மாவட்டத்தின் கண்டிக்கோட்டா, குர்நூல் மாவட்டத்தின் யகந்தி ஆகிய வரலாற்றுச் சிறப்பு வாய்ந்த இடங்களைச் சேர்ந்த பொருட்களும் இங்கே உள்ளன.
மேற்கோள்கள்
பகுப்பு:ஆந்திராவில் உள்ள அருங்காட்சியகங்கள் பகுப்பு:தொல்லியல் அருங்காட்சியகங்கள்
புரு வன ஈப்பிடிப்பான்
புரு வன ஈபிடிப்பான் (Buru jungle flycatcher)(யூமியாசு அடிடிடசு), என்பது வரி மார்பு வன ஈபிடிப்பான் என்று அழைக்கப்படும் பழைய உலக ஈப்பிடிப்பான் பறவைச் சிற்றினமாகும். இது முயூசிகாபிடே குடும்பத்தினைச் சார்ந்த இந்தோனேசியத் தீவான புருவில் மட்டும் காணப்படும் அகணிய உயிரியாகும். இது 500 முதல் 1,500 மீட்டர் உயரமுடைய வெப்பமண்டல காடுகளில் வசித்து வருகின்றது.
முன்னர் இந்த சிற்றினமானது ரைனோமியாசு பேரினத்தின் கீழ் வைக்கப்பட்டு யூமியாசு பேரினத்திற்கு 2010க்கு பிறகு மூலக்கூறு இனவரலாறு ஆய்வின் அடிப்படையில் மாற்றப்பட்டது. ரைனோமியாசு பலதொகுதிமரபு உயிரினத் தோற்றம் கொண்ட பேரினமாகும்.
பாதுகாப்பு
குறிப்பிட்ட வாழிடம், காடுகளை வெட்டுதல் மற்றும் தீவில் மனித செயல்பாடுகளை விரிவுபடுத்துதல் காரணமாக, 1994இல் பன்னாட்டு இயற்கைப் பாதுகாப்பு சங்கம் இந்தச் சிற்றினத்தினை அழிவாய்ப்பு இனமாகப் பட்டியலிடப்பட்டது. இந்த வகைப்பாடு 2000 மற்றும் 2004இல் அச்சுறு நிலையை அண்மித்த இனமாக மாற்றப்பட்டது. இந்த மாற்றத்திற்கான காரணம், இந்தப் பறவைகள் காடுகள் அழிக்கப்பட்ட பகுதிகளில் காணப்பட்டன.
மேற்கோள்கள்
பகுப்பு:ஈ-பிடிப்பான்கள்
இப்றாகீம் பாசா
இப்றாகீம் பாசா (1789 – நவம்பர் 10, 1848) பத்தொன்பதாம் நூற்றாண்டில் வாழ்ந்த எகிப்து நாட்டுத் தளபதி ஆவார். அவர் எகிப்தின் முகம்மது அலீயின் மகனாகவே நன்கறியப்பட்டுள்ளார். அவர் தன்னுடைய இளம்பிள்ளைப் பருவத்திலேயே எகிப்தியப் படைகளின் கட்டளைத் தளபதியானார். பின்னர் அவர் எகிப்து, சூடான், பலஸ்தீன், சிரியா, ஹிஜாஸ், மூரியா, தாசூசு, கிறீற்று ஆகிய பகுதிகளுக்கான உதுமானியப் பேரரசின் ஆளுநராகப் பதவி வகித்தார். 1848 நவம்பர் 10 முதல் அவர் தனது தந்தையின் அரச பிரதிநிதியாகவும் பதவி வகித்தார்.
தொடக்க காலம்
இப்றாகீம் பாசாவின் சிறு பராயம் பற்றித் தெளிவாக அறியப்படவில்லை. கிரேக்க நாட்டின் திராமா நகரில் கிறித்தவப் பெண்ணொருவருக்குப் பிறந்த அவர் அல்பானிய இனத்தவரான முகம்மது அலீ பாசாவினால் தத்தெடுக்கப்பட்ட மகன் எனச் சில வேளைகளில் கருதப்படுகிறது. அந்த வகையில், அவரது தாயார் முகம்மது அலீ பாசாவை மணந்ததாகவும், அதன் காரணமாக அப்பெண்ணின் பிள்ளையை அவர் தனது பிள்ளையாகத் தத்தெடுத்ததாகவும் உதுமானிய கலாசாரம் மற்றும் இசுலாமிய நம்பிக்கை என்பவற்றில் அவரை வளரத்ததாகவும் கருதப்படுகிறது. முஸ்லிமல்லாத பெற்றோரின் பிள்ளையாகக் கூறப்படும் செய்தி, இப்றாகீம் பாசாவினால் இழிவு படுத்தப்பட்ட பிரெஞ்சு தூதுவரின் கட்டுக்கதையாக இருக்கலாம்.
பொதுவாக ஒப்புக்கொள்ளப்பட்ட விடயம் யாதெனில், அவர் 1789 ஆம் ஆண்டு பிறந்தார் என்பதும், அவர் முகம்மது அலீ பாசாவின் முதல் மனைவி மூலம் (இரண்டாவது பிள்ளையாக) அவருக்குப் பிறந்த அவரது சொந்த மகன் என்பதுமாகும். மேலும் அவர் உதுமானியப் பேரரசின் ருமேலியா மாகாணத்தில், தற்போதைய கிரேக்க நாட்டின் மசெடோனியா பிரதேசத்தின் மேற்குப் பகுதியில் பிறந்தார் என்றும் அறியப்படுகிறது.
1805 ஆம் ஆண்டு அவரது தந்தை முகம்மது அலீ பாசா எகிப்தின் அதிகாரத்தைக் கைப்பற்றப் போராடிய போது கட்டிளங் காளையான இப்றாகீம் பாசா தன்னுடைய பதினாறாம் அகவையில் உதுமானியப் பேரரசின் கைதியாக அனுப்பப்பட்டிருந்தார். எனினும் முகம்மது அலீ பாசா தலைவராக அங்கீகரிக்கப்பட்டு, பின்னர் பிரித்தானியப் படைத் தளபதி அலெக்சாண்டர் மெக்கன்சீ பிரேசர் எகிப்தைக் கைப்பற்ற எடுத்த முயற்சியை முறியடித்த பின்னர், இப்றாகீம் பாசா எகிப்துக்குத் திரும்பி வர அனுமதிக்கப்பட்டார்.
சவூதிய மரபினருக்கு எதிரான நடவடிக்கைகள்
முகம்மது அலீ பாசா தன்னுடைய படையினருக்கு ஐரோப்பிய பாணி வழிநடத்தலை அறிமுகப்படுத்தியிருந்தார். இப்றாகீம் பாசாவும் அதே பயிற்சியைப் பெற்றிருக்கலாம். எனினும், அவரது முதலாவது படை நடவடிக்கையானது அவரது பிந்திய நடவடிக்கைகளை விட மிகக் கூடுதலாக ஆசியப் பாணியையே கொண்டிருந்தது. இரண்டு ஆண்டுகள் நீடித்த அப்படை நடவடிக்கை சவூதிய மரபினரின் அரசியல் அதிகாரத்தை முறிப்பதில் முடிவடைந்தது. முகம்மது அலீ பாசா மதீனாவின் துறைமுகப் பட்டினமான யன்புஊவில் 1813 ஆம் ஆண்டு தரையிறங்கினார். புனித நகரங்கள் சவூதியினரிடமிருந்து ஏற்கனவே மீட்கப்பட்டிருந்தமையால் அவர்களை நஜ்து பாலைவனத்தில் சந்திப்பதுடன் அவர்களது கோட்டையை அழிப்பதே இப்றாகீம் பாசாவின் வேலையாக இருந்தது. எகிப்தியப் படையினர் பெற்றுக்கொண்டிருந்து பயிற்சிகளும் அவர்தம் பீரங்கிகளும் திறந்த வெளிப் போர்க்களங்களில் அவர்களுக்குக் குறிப்பிடத்தக்க உயர்வை அளித்தன. மதீனாவின் கிழக்கில் 400 மைல் தூரத்திற்கு அப்பால் திரியா பகுதியில் அமைந்திருந்த சவூதி மரபினரின் கோட்டையை அடைவதற்காகப் பாலைவனத்தைத் தாண்டுவது, வெற்றியை மிகக் கடினமானதாக ஆக்கியது. இப்றாகீம் பாசா தன்னுடைய இராணுவத்தின் துயரங்களையெல்லாம் கருத்திற் கொண்டு அவர்கள் தோல்வி கண்டு துவளாதிருக்க, மிக்க வல்லமையோடும் உறுதியோடும் போராடினார். 1818 செப்டெம்பர் மாத இறுதியில் சவூதியத் தலைவர் அப்துல்லாஹ் பின் சவூத் என்பவரை அடிபணிய வைத்ததுடன் திரியா நகரைக் கைக்கொண்டார்.
மூரியாவில் படை நடவடிக்கைகள்
1819 டிசம்பர் 11 அன்று அவர் பெரும் வெற்றி வீரராக கெய்ரோ மாநகருக்குத் திரும்பினார். அவரது மீள் வருகையின் பின்னர், ஐரோப்பிய பாணியில் தன்னுடைய இராணுவத்தைப் பழக்குவதற்கு நியமிக்கப்பட்டிருந்த பிரெஞ்சுக்காரரான கர்னல் சேவே (சுலைமான் பாசா) என்பவருக்கு முழுமையான ஒத்துழைப்பை வழங்கினார். அவர் தானே அதில் சேர்ந்து ஏனைய படையினருக்கு முன்மாதிரியாகத் திகழ்ந்தார். 1824 இல் முகம்மது அலீ பாசா உதுமானிய இரண்டாம் மஹ்மூத் கிரேக்க நாட்டின் தென்பகுதியில் பெலோபொன் குடாநாட்டை உள்ளடக்கிய மூரியா பகுதியின் ஆளுநராக நியமிக்கப்பட்டார். அப்போது எழுச்சியடைந்திருந்த கிரேக்கப் புரட்சிக்கு எதிராக, தன்னுடைய படைகள் ஏற்கனவே தோற்றுவிட்டிருந்த நிலையில் சுல்தான் இரண்டாம் மஹ்மூத் நன்கு பயிற்றப்பட்ட எகிப்திய இராணுவத்தின் உதவி தேவைப்பட்டவராக இருந்தார். 1822 ஆம் ஆண்டு, கிரேக்கர்கள் இப்றாகீம் பாசாவின் மைத்துனரான மஹ்மூத் திராமலி பாசாவின் தலைமையிலான 30,000 பேர் கொண்ட படையை மிகத் திறமையாகத் தோற்கடித்திருந்தனர்.
அவர் கிரேக்கர்களைத் திறந்தவெளிப் போர்க்களங்களில் தோற்கடித்தார். மெசோலொங்கி நகர் மீதான முற்றுகை அவரது சொந்தப் படைகளுக்கும் அவருடன் சேர்ந்து செயற்பட்ட உதுமானியப் பேரரசின் படைகளுக்கும் இழப்பு மிக்கதாய் இருந்த போதிலும் அவர் அம்முற்றுகையை 1824 ஏப்ரல் 24 இல் வெற்றிகரமாக முடிவுக்குக் கொண்டுவந்தார். கிரேக்க கெரில்லா படையணிகள் அவரது இராணுவத்தைப் பல இடங்களிலும் வழி மறித்தன. அதற்குப் பழிவாங்கும் முகமாக அவர் அந்நாட்டை அழித்து அதன் ஆயிரக்கணக்கான குடிமக்களை எகிப்துக்கு அடிமைகளாக அனுப்பினார். இவ்வாறான அடக்குமுறை ஐரோப்பியரிடையே பரந்த அனுதாபத்தைத் தோற்றுவித்ததுடன் ஐக்கிய இராச்சியம், புனரமைக்கப்பட்ட பிரெஞ்சு இராச்சியம் மற்றும் உருசியப் பேரரசு என்பவற்றின் கடற்படையணிகள் 1827 ஒக்டோபர் 20 இல் இப்றாகீம் பாசாவை நவரினோ போர் முனையில் சந்திக்க வைத்தது. பிரெஞ்சுப் படைகள் மூரியாவில் தரையிறங்கிய பின்னரே அவர் வெற்றிகொள்ளப்பட்டார். 1828 ஒக்டோபர் 1 ஆம் திகதிய சரணடைதல் ஒப்பந்தப்படி இப்றாகீம் பாசா அந்நாட்டை விட்டு வெளியேறினார்.
சிரியாவில் படைநடவடிக்கைகள்
1831 ஆம் ஆண்டு, அவரது தந்தையார் உதுமானியப் பேரரசின் ஆட்சியாளருடன் முரண்பட்டுக்கொண்டதால், இப்றாகீம் பாசா சிரியாவைக் கைப்பற்றுவதற்காகப் படையுடன் அனுப்பப்பட்டார். அவர் 1832 மே 27 அன்று கடுமையான முற்றுகையின் பின்னர் அக்ரி நகரையும், பின்னர் அதே ஆண்டு யூலை 8 அன்று உதுமானியப் படையை முறியடித்து திமிஷ்கு நகரையும், யூலை 29 அன்று உதுமானியரின் மற்றொரு படையை முறியடித்து பைலான் பகுதியையும், பின்னர் சின்னாசியாவையும் ஆக்கிரமித்ததுடன், இறுதியாக அவ்வாண்டு டிசம்பர் 21 அன்று கோன்யா போரில் முதன்மை ஆளுநர் ராசித் முகம்மது பாசாவை வென்று துரத்தியடித்தார். சிரியாவில் அவர் உமர் தால் என்ற சன்னியாசியைச் சந்தித்ததாகவும் அச்சன்னியாசி இப்றாகீம் பாசாவின் மகன் கண்டிருந்த கடுமையான காய்ச்சலைச் சுகப்படுத்தினார் எனவும் கூறப்படுகிறது. பின்னர் உமர் தால் என்ற அச்சன்னியாசி இப்றாகீம் பாசாவின் ஆதரவாளராகி, இன்றைய நைஜீரியாவிலுள்ள சொகோட்டோ நகருக்குத் திரும்பி அவரது வழிகாட்டலைப் பின்பற்றத் தொடங்கினார். பிற்காலத்தில் அவர் இன்றைய கினியா, செனெகல் மற்றும் மாலி ஆகிய நாடுகளை உள்ளிட்ட பகுதியின் முதன்மைத் தளபதியானார்.
அடுத்த ஆண்டு கூதாகியா மாநாட்டின் முடிவுகளின்படி சிரியா நாடு சிலகாலம் முகம்மது அலீ பாசாவின் ஆதிக்கத்திலேயே இருந்தது. அக்காலத்தில் இப்றாகீம் பாசா தன்னுடைய படையில் பணியாற்றிய கர்னல் சேவே மற்றும் ஏனைய ஐரோப்பியருக்கு மிக்க உதவி புரிந்தார். 1832, 1833 ஆம் ஆண்டுகளின் படை நடவடிக்கைகளின் பின்னர் இப்றாகீம் பாசா சிரியாவின் ஆளுநராகப் பதவி வகித்தார். அவர் எவ்வளவு திறம்பட ஆட்சி செய்த போதிலும், அவரது தந்தையாரின் கட்டளைகளை நிறைவேற்றுமாறு அவருக்குக் கொடுக்கப்பட்ட அழுத்தம் காரணமாக அவரது அதிகாரம் வலுவிழந்ததுடன் அவரது ஆட்சியிலிருந்த மக்கள் கலகம் செய்யத் தொடங்கினர்.
1838 ஆம் ஆண்டு, உதுமானியப் பேரரசு தன் வலிமையைக் கூட்டிக்கொண்டு மீண்டுமொருமுறை அவர் மீது போர் தொடுத்தது. 1839 யூன் 24 அன்று நிசிப் பகுதியில் இடம்பெற்ற போரில் இப்றாகீம் பாசா உதுமானியப் படைகளை வெற்றி கொண்டார். அதுவே போர்க்களங்களில் அவர் கண்ட இறுதி வெற்றியாகும். உதுமானியப் பேரரசின் ஒருமைப்பாட்டை நிலைநிறுத்த வேண்டுமெனக் கூறி ஐக்கிய இராச்சியமும் அவுசுதிரியப் பேரரசும் அதில் தலையிட்டன. அவர்களின் படையணிகள் இப்றாகீம் பாசாவை எகிப்துடன் கடல் வழியாகத் தொடர்புபடுவதிலிருந்து தடுத்துவிட்டன. அதனால், சிரியாவில் ஏற்பட்ட புரட்சி அவரை 1841 ஆம் ஆண்டு அந்நாட்டை விட்டு வெளியேறச் செய்தது.
கடைசிக் காலம்
இப்றாகீம் பாசா தன்னுடைய வாழ்வின் எஞ்சிய பகுதியை அமைதியாகக் கழித்த போதிலும் அவரது உடற்சுகம் குன்றத் தொடங்கியது. 1846 ஆம் ஆண்டு அவர் மேற்கு ஐரோப்பாவிற்குப் பயணித்தபோது அங்கு மிகுந்த வரவேற்பைப் பெற்றார். அவரது தந்தையார் மனநிலை பாதிக்கப்பட்டபோது இப்றாகீம் பாசா எகிப்தின் பிரதி ஆளுநராக நியமிக்கப்பட்டார். 1846 யூலை மாதம் முதல் 1848 நவம்பர் 10 ஆம் திகதி அவர் இறக்கும் வரை இப்றாகீம் பாசா தன்னுடைய பதவியில் நிலைத்திருந்தார்.
உசாத்துணை
See Edouard Gouin, L'Egypte au XIX' siècle (Paris, 1847); Aimé Vingtrinier, Soliman-Basha (Colonel Sève) (Paris, 1886). A great deal of unpublished material of the highest interest with regard to Ibrahim's personality and his system in Syria is preserved in the British Foreign Office archives; for references to these see ''Cambridge Mod. Hist.'' x. 852, bibliography to chap. xvii.
மிதுன் அலி
பகுப்பு:வங்காளதேசத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள்
மடகாஸ்கர் சண்டை
மடகாஸ்கர் சண்டை (Battle of Madagascar) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த மடகாஸ்கர் தீவைக் கைப்பற்ற மேற்கொண்ட போர் நிகழ்வுகளைக் குறிக்கிறது. ஐயர்ன்கிளாட் நடவடிக்கை (Operation Ironclad) எனக் குறிப்பெயரிடப்பட்டிருந்த இது மே 5 – நவம்பர் 6, 1942 காலகட்டத்தில் நடைபெற்றது.
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. மடகாஸ்கர் தீவு விஷி அரசின் கட்டுப்பாட்டில் இருந்தது. 1942 இல் தென் கிழக்காசியாவைக் கைப்பற்றி முன்னேறி வந்த ஜப்பானியப் படைகள் மடகாஸ்கரை கடற்படைத் தளமாக பயன்படுத்தக் கூடும் என நேச நாட்டு உத்தியாளர்கள் பயந்தனர். விஷி அரசு மடகாஸ்கர் தீவை ஜப்பானியர் கட்டுப்பாட்டில் ஒப்படைக்கும் சாத்தியக்கூறு பலமாக இருந்தது. அப்படி நிகழ்ந்து விட்டால். இந்தியப் பெருங்கடலில் ஜப்பானிய கடற்படையின் பலம் பெருகிவிடுமென்பதால், அதைத் தடுக்க நேச நாடுகள் முயன்றன. மடகாஸ்கர் ஜப்பானியர் வசமாவதற்கு முன்னால் ஒரு நீர்நிலத் தாக்குதல் நடத்தி விஷி படைகளிடமிருந்து அதனைக் கைப்பற்ற முடிவு செய்தனர். ஐயர்ன்கிளாட் நடவடிக்கை என்று குறிப்பெயரிடப்பட்டிருந்த இத்தாக்குதல் மே 5, 1942 அன்று ஆரம்பமானது.
பிரித்தானியத் தரைப்படைப் பிரிவுகள் மற்றும் மரைன் படைப்பிரிவுகள் பிரித்தானிய வான்படை மற்றும் கடற்படைத் துணையுடன் மடகாஸ்கரில் கடல்வழியாகத் தரையிறங்கின. மே 7ம் தேதி அத்தீவின் முக்கியத் துறைமுகமான டியேகோ சுவாரேசை விஷி படைகளிடமிருந்து கைப்பற்றின. அடுத்த சில மாதங்களுக்கு இரு தரப்புக்குமிடையே லேசான மோதல்கள் நிகழ்ந்த வண்ணம் இருந்தன. மடகாஸ்கரை நோட்டமிட வந்த வேந்திய ஜப்பானியக் கடற்படையின் நீர்மூழ்கிக்கப்பல்களும் பிரித்தானியக் கடற்படையும் மோதிக் கொண்டதில், இரு பிரித்தானியக் கப்பல்களும் இரு ஜப்பானிய நீர்மூழ்கிகளும் நாசமாகின. மடகாஸ்கர் பிரித்தானியக் கட்டுப்பாட்டில் இருப்பதை உணர்ந்த ஜப்பானியப் போர்த் தலைமையகம், மடகாஸ்கரை ஆக்கிரமிக்கும் திட்டத்தைக் கைவிட்டது. விரைவாக மடகாஸ்கரின் பிற நகரங்கள் நேச நாட்டுப் படைகளால் கைப்பற்றப்பட்டன. நவம்பர் 8, 1942 இல் விஷிப் படைகளின் தளபதி ஆர்னெட் நேச நாட்டுப் படைகளிடம் சரணடைந்தார்; மடகாஸ்கர் சண்டை முடிவுக்கு வந்தது. போர் முடியும் வரை மடகாஸ்கர் தீவு விடுதலை பிரான்சுப் படைகளின் கட்டுப்பாட்டில் இருந்தது.
மேற்கோள்கள்
பகுப்பு:நடுநிலக்கடல் களம் (இரண்டாம் உலகப் போர்) பகுப்பு:1942 நிகழ்வுகள்
பாரதிய ஜனதா சிறுபான்மையினர் மோர்ச்சா
பாரதிய ஜனதா சிறுபான்மையினர் மோர்ச்சா (BJP Minority Morcha) என்பது பாரதிய ஜனதா கட்சியின் சிறுபான்மையின மக்களின் அணி ஆகும். இதன் தேசியத் தலைவர் ஜமால் சித்திக் ஆவார். சிறுபான்மையினர் அணியில் இசுலாமியர், கிறித்தவர்கள், சீக்கியர்கள் பார்சி மக்கள், சமணர்கள் மற்றும் பௌத்தர்கள் உறுப்பினர்களாக உள்ளனர்.
சென்குடு வான்சேவை நிறுவனம்
சென்குடு வான்சேவை நிறுவனம் (Chengdu Airlines) என்பது சிகுவான் வான்சேவை நிறுவனத்தின் துணை வான்சேவை நிறுவனயாகும். இதன் தலைமையகம் சீனாவில் செங்டூவில் அமைந்துள்ளது. இது உள்ளூர் விமான சேவைகளை சென்குடு சிகுவான்ங்லியூ விமான நிலையத்திருந்து நடத்துகிறது. சனவரி 23 இந்த விமான நிறுவனம் சென்குடு எயர்லைன்ஸ் எனப் பெயர் மாற்றம் செய்யப்பட்டது. முன்னைய பெயர் யுனைட்டட் ஈகிள் எயர்லைன்ஸ் ஆகும்.
வரலாறு
2004 இல் இந்த நிறுவனம் நிறுவப்பட்டது. இதன் முதலாவது விமானம் எயர்பஸ் ஏ320 சூலை 2005 இல் வழங்கப்பட்டது. மார்ச் 2009 இல், சிகுவான் வான்சேவை நிறுவனம் 200 மில்லியன் ரென்மின்பி பணத்தை யுனைட்டன் ஈகிள் எயர்லைன்சில் முதலிட்டதுடன், மொத்த பங்குகளில் 76 வீதத்தை தன்வசமாக்கிக்கொண்டது.
2009 இன் கடைசிகளில் சிகுவான் வான்சேவை நிறுவன குழுமம் யுனைட்டட் எயர்லைன்சில் தான் வைத்திருந்த பங்குகளைக் குறைக்குமுகமாக, தனது பங்குகளை வேறு குழுமத்திற்கு இற்கு விற்றது. இந்த புதிய கைமாற்றத்தின் மூலம் யுனைட்டட் எயர்லைன்ஸ் தன்னைத் திடமாகப் பதித்துக் கொண்டதுடன் "ARJ21s" விமானத்தை கொள்வனவு செய்யவும் ஆயத்தம் செய்தது.
பாரதிய ஜனதா சிறுபான்மையினர் மோர்ச்சா
மேற்கோள்கள்
பகுப்பு:பாரதிய ஜனதா கட்சி
சென்குடு வான்சேவை நிறுவனம்
வரலாறு
தற்போது செங்குடு வான்சேவை நிறுவனம் எயர்பஸ் ஏ320 இரக விமானங்களை வைத்திருப்பதுடன் அவற்றை உள்ளூர் பாதைகளில் செங்டூவில் இருந்து இயக்குகின்றது.
புற இணைப்புகள்
பகுப்பு:விமானசேவை நிறுவனங்கள் பகுப்பு:1992 நிகழ்வுகள்
வளையபென்டாடையீனைல் இரும்பு டைகார்பனைல் இருபடி
வளையபென்டாடையீனைல்இரும்பு டைகார்பனைல் இருபடி ஒரு கரிமஉலோக சேர்மம் ஆகும். இதன் மூலக்கூறு வாய்ப்பாடு (η5-C5H5)2Fe2(CO)4. இது சுருக்கமாக Cp2Fe2(CO)4  எனப்படுகிறது. மேலும் Fp2 அல்லது "fip dimer." எனவும் அழைக்கப்படுகிறது. அடர்ந்த சிவப்பு கலந்த ஊதா நிற படிகத்திண்மம் ஆகும். குளோரோபார்ம் மற்றும் பிரிடின் போன்ற மிதமான முனைவு கரிமகரைப்பானில் எளிதி்ல் கரைகிறது ஆனால் கார்பன்டெட்ராகுளோரைடு மற்றும் கார்பன்டைசல்பைடு இவற்றில் குறைவாக கரைகிறது.
தொகுப்பு
இரும்புபென்டாகார்பனைல் மற்றும் டைவளையபென்டாடையீன்  மூலம் தொகுக்கப்படுகிறது.
மேற்கோள்கள்
பகுப்பு:ஒருங்கிணைவுச் சேர்மங்கள் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஒழையூர் ஊராட்சி
ஒழையூர் ஊராட்சி (Ozhaiyur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1428 ஆகும். இவர்களில் பெண்கள் 722 பேரும் ஆண்கள் 706 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
க. கிருஷ்ணசாமி
கிருஷ்ணசாமி (K. Krishnasamy) ஒரு தமிழக அரசியல்வாதி, இவர் புதிய தமிழகம் கட்சியின் நிறுவன தலைவர் ஆவார்.
இளமை பருவம்
கிருஷ்ணசாமி பழைய கோயமுத்தூர் மாவட்டம், இன்றைய திருப்பூர் மாவட்டம், உடுமலை தாலுக்கா, குடிமங்கலம், மசக்கவுண்டர் புதூர் எனும் சிற்றூரில் ஒரு நடுத்தர குடும்பத்தில் 1952-ஆம் ஆண்டு ஏப்ரல் திங்கள் 04-ஆம் நாள் பிறந்தார். தந்தை கருப்புசாமி குடும்பனார் ஒரு விவசாயி. தாய் தாமரையம்மாள் ஒரு இல்லத்தரசி. உயர்நிலை பள்ளிப்படிப்பினை பூளவாடி என்ற ஊரிலும்,  புகுமுக வகுப்பினை அரசினர் கலைக்கல்லூரியிலும் முடித்தார். பின்னர் கோயமுத்தூர் வேளாண்மைக் கல்லூரி, தமிழ்நாடு வேளாண்மைப் பல்கலை கழகத்தில் வேளாண் படிப்பில்சேர்ந்தார். அங்கே 45-நாட்கள் மட்டுமே கல்வி பயின்றார். வேளாண்மைப் பல்கலைக் கழக துணை முதன்மையர் முனைவர் தானியல் சுந்தராசு அறிவுறுத்தலின்படி வேளாண்மைக் கல்வியைத் தொடராமல் மருத்துவப் படிப்பிற்கு விண்ணப்பித்து திருநெல்வேலி மருத்துவக் கல்லூரியில் (1972–75) இளநிலை மருத்துவ பட்டப்படிப்பில் சேர்ந்தார். அங்கே இரண்டு ஆண்டுகள் மட்டுமே பயின்று, கல்லூரி இடமாறுதல் அனுமதி பெற்று மதுரை மருத்துவக் கல்லூரியில் (1975–78) மூன்றாம் ஆண்டு துவங்கி பயிற்சி மருத்துவர் பணி வரை இங்கேயே மருத்துவ கல்வி கற்றார். முதுநிலை மருத்துவத்தை கோயமுத்தூர் மருத்துவக் கல்லூரியில் (1982–84) முடித்தார்.
அரசியல் வாழ்க்கை
தூத்துக்குடி மாவட்டத்தில் உள்ள கொடியன்குளம் என்கிற ஊரில் சாதிய வன்முறை ஏற்பட்டபோது, கோயம்புத்தூரில் இருந்து வந்து பாதிக்கப்பட்ட தேவேந்திர குல மக்களுக்காக வாதாடியவர். மாஞ்சோலை தேயிலைத் தோட்டத்தொழிலாளர் விடுதலை மற்றும் ஊதிய உயர்வு உள்ளிட்ட கோரிக்கைகளை முன்னிறுத்தி 23 சூலை 1999 அன்று திருநெல்வேலி மாநகரில் புதிய தமிழகம் கட்சியின் சார்பில் பேரணி நடத்தப்பட்டது. அப்பொழுது காவல்துறை நடத்திய தடியடி, துப்பாக்கிச்சூடு காரணமாக சிதறி ஓடிய மக்கள், தப்பிக்க தாமிரபரணி நதிக்குள் குதித்தனர். இந்த சம்பவத்தில் ஒன்றரை வயது குழந்தை உள்ளிட்ட 17 பேர் உயிரிழந்தனர்.